**Iubire**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am plecat să colind lumea cea mare,

scăldată de ape, iubită de soare,

şi chiar mi-a plăcut ce am văzut,

dar m-am întors deoarece-mi place mai mult,

ceea ce văzusem înainte de a pleca:

ţara, oraşul, casa, grădina, tihna căminului

şi dragostea din inima ta.

Din sălcii, ramuri albite de promoroacă

se-pleacă spre lacul de cleştar.

Luna argintie, cu mantia-i brodată-n stele,

vegheată de luceafăr, pământu-l luminează.

Mulate-n rochii negre din catifea,

ciori zgribulite poposesc croncănind

pe altarul de gheaţă al iernii.

Pretutindeni, zăpada viscolită-n troiene

acoperă discret păcatele omenirii.

Aduceri aminte mă copleşesc…

inima-mi bate năvalnic, freamătând de iubire.

Ferestrele-s pictate-n dalbe flori de gheaţă,

focul încălzeşte căminul şi lumina difuză

creează magie…

Împodobit cu globuleţe şi ghirlande din beteală

bradul cu cetină de jad străluceşte-n întuneric.

Asemeni unui covor mătăsos, întinsă pe podele,

blana ursului polar mângâie trupurile fremătânde,

cuplate-n dansul frenetic al dragostei…

Privirea ta mă ţintuieşte licărind în noapte,

gura-ţi însetată-mi soarbe roua vieţii,

atingerea buzelor fierbinţi mă înfioară…

Braţele avide mă caută, mă cuprind,

şoaptele dragostei îmi încântă auzul,

mâinile-ţi alunecă pe sâni, mă dezmiardă,

şi-n clipa următoare, lava vulcanului erupe

revărsându-se fierbinte în câmpia fertilă,

la poalele Muntelui Venus, într-un extaz profund.

Cutremurul propagă iubirea-mpărtăşită

şi-n valuri legănaţi, trăim a vieţii clipă.

Este iubirea simplă, în marea ei splendoare,

ce-n clipa procreerii-i forţa creatoare.

În liniştea deplină ce-nvăluie chiar zorii

visăm la nemurire, visăm moştenitorii.

Şi iată-n plină toamnă, de dimineaţă-n zori,

s-a născut o fetiţă - o floare-ntre flori…